***Fletch lever*** (originaltittel: *Fletch Lives*) er en amerikansk krimkomedie fra 1989 med Chevy Chase i hovedrollen som journalisten Fletch. Andre sentrale roller spilles av Hal Holbrook, Julianne Phillips og R. Lee Ermey. Regien er ved Michael Ritchie. *Fletch lever* er en oppfølger til *Fletch*. 

Filmen fikk lunken mottakelse av filmkritikerne, men ble en moderat publikumssuksess.

Handling
--------

Fletch (Checy Chase) arver en gammel tante, og reiser fra Los Angeles til Louisiana for å overta plantasjen Belle Isles. Han havner etterhvert til sengs
med sakføreren som skal overlate ham tantens arv, og problemene starter når han neste morgen finner henne myrdet. Fletch starter egen etterforskning, men havner selv i fengsel. Etter det kortvarige fengselsoppholdet leder etterforskningen ham til en kristen vekkelsesbevegelse som ledes av den predikanten Jimmy Lee Farnsworth (R. Lee Ermey). Fletch oppdager at predikanten bruker tvilsomme metoder under sine store vekkelsesmøter og han blir også kjent med at han ønsker å bygge en kristen opplevelsespark på eiendommen til Fletch. Men eiendommen viser seg også å være ønsket av et firma som driver med kjemikalier.

Om filmen
---------

Filmen ble innspilt ulike steder i Louisiana, samt noen scener i California.

Filmkritikerne
*Fletch lever* fikk lunken mottakelse av filmkritikerne, noe som gjenspeiles i at den kun har fått 37 % på Rotten Tomatoes. Den amerikanske filmanmelderen Roger Ebert gav den bare en og en halv av fire stjerner.

VGs anmelder gav den terningkast fire og mente at den var riktig underholdende, til tross for at den hadde en «syltynn historie». Dagbladets anmelder gav den terningkast tre.

Publikum
Den innbrakte $35,1 millioner på amerikanske kinoer og havnet dermed på en 35.-plass over de mest innbringende filmene i USA i 1989.

Rollebesetning
--------------

|  |  |
| --- | --- |
| * Chevy Chase ... Irwin "Fletch" Fletcher
* Hal Holbrook ... Hamilton "Ham" Johnson
* Julianne Phillips ... Becky Culpepper
* R. Lee Ermey ... Predikant Jimmy Lee Farnsworth
* Richard Libertini ... Frank Walker
* Randall "Tex" Cobb ... Ben Dover
* Cleavon Little ... Calculus Entropy
* George Wyner ... Marvin Gillet
 | * Patricia Kalember ... Amanda Ray Ross
* Geoffrey Lewis ... Leder av Ku Klux Klan
* Richard Belzer ... Phil
* Phil Hartman ... Bly manager
* Titos Vandis ... Onkel Kakakis
* Don Hood ... Tom Barbour
* Dennis Burkley ... Joe Jack
* Marcella Lowery ... Selma
 |

Referanser
----------

1. ↑
2. ↑  «Fletch Lives». Besøkt 12. desember 2016.
3. ↑  «Ebert, Roger - Fletch Lives (17.3.1989)». Arkivert fra originalen 30. september 2007. Besøkt 16. august 2010.
4. ↑  VG - Tant og fjas og moro (12.10.1989, s.37)
5. ↑  Dagbladet - film (2.2.1997)
6. ↑  BoxofficeMojo - Fletch Lives

Eksterne lenker
---------------

* (en) *Fletch lever* på Internet Movie Database Rediger på Wikidata

* (no) *Fletch lever* hos Filmfront Rediger på Wikidata

* (sv) *Fletch lever* i Svensk Filmdatabas Rediger på Wikidata

* (da) *Fletch lever* i Danmark Nationale Filminstitut Rediger på Wikidata

* (en) *Fletch lever* på AllMovie Rediger på Wikidata

* (fr) *Fletch lever* på Allociné Rediger på Wikidata

* (nl) *Fletch lever* på MovieMeter Rediger på Wikidata

* (en) *Fletch lever* på Turner Classic Movies Rediger på Wikidata

* (en) *Fletch lever* på American Film Institute Rediger på Wikidata

* (en) *Fletch lever* på Rotten Tomatoes Rediger på Wikidata

Portal: Film

### Filmtrailer

* Filmtrailer Arkivert 10. mars 2011 hos Wayback Machine. (IMDb)